વારાણસીની બીએચયુમાં શનિવારે રાત્રે વિદ્યાર્થીનીઓ પર લાઠીચાર્જ થયા બાદ રવિવારે રાજકારણીઓએ પણ આ મામલે ઝંપલાવતા વાત વધુ વધુ ગંભીર બની હતી. ઉત્તર પ્રદેશના પ્રદેશ અધ્યક્ષ રાજ બબ્બર રવિવારે સાંજે વિદ્યાર્થીનો સમર્થન આપવા પહોંચ્યા ત્યારે પોલીસ દ્વારા તેમને ગિલટ બજારમાં જ રોકી તેમની અટકાયત કરવામાં આવી હતી. બિડલા હોસ્ટલમાં ધરણા પર બેઠેલા વિદ્યાર્થીઓની પણ ધરપકડ કરવામાં આવી હતી. છેલ્લા 48 કલાકથી આ કોલેજ કેમ્પસ જાણે પોલીસ છાવણીમાં ફેરવાઇ ગયું છે.